Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendelethez
Paragraph Index: 37

b) a biztonsági követelményeket nem befolyásoló eltérést a gyártó felszólítás után sem szünteti meg; 1.1.10.2. a biztonságtechnikai behozatali engedélyt, ha a tudomására jut, hogy a típusvizsgálatot végző szervezet az általa kiadott típusengedélyt visszavonta. 1.2. Töltetváltoztatással kapcsolatos engedélyezési eljárások 1.2.1. Töltetváltoztatás előtt a töltő gazdálkodó szervezetnek a Felügyelethez írásbeli engedélykérelmet kell benyújtani a következő esetekben: — hidrogén töltetre engedélyezett palack töltetének megváltoztatásánál, — ha a palackba olyan gázt akarnak tölteni, amely a Szabályzatban vagy az ADR/RID előírásokban nem szerepel. (Ez esetben csatolni kell az új gáztöltet jellemzőit tartalmazó leírást.) A gáztöltet megváltoztatásáról a Felügyelet határozatban dönt. 1.2.2. Az 1.2.1. pontban foglaltaktól eltérő esetekben a Felügyelet képviselője dönt a gáztöltet megváltoztatásáról a töltő gazdálkodó szervezet írásbeli nyilatkozata alapján, az időszakos biztonságtechnikai ellenőrzés alkalmával. A nyilatkozatban a töltő gazdálkodó szervezetnek igazolni kell, hogy a palack alkalmas az új gáztöltetre. 1.2.3. A gáztöltet megváltoztatását csak a Felügyelet engedélye alapján, az időszakos vizsgálat keretében lehet elvégezni. 1.2.4. Ha a Felügyelet a palackba a korábban engedélyezett gáz helyett más gáz töltését engedélyezi, akkor a palack megfelelőségét — az új gáz és tara tömeg (sűrített gázok palackjainál üres tömeg) megjelölés után — bélyegzőjének beütésével igazolja. 1.2.5. A korábban hidrogén tárolására használt palackot a Felügyelet csak állapotfelmérő vizsgálat elvégzése után — annak kedvező eredménye esetén — engedélyez 15 bar próbanyomásnál nagyobb próbanyomású vagy mérgező és/vagy maró gáztöltetre. 1.3. A palackszelepek és a nyomáscsökkentő engedélyezési eljárása A palackszelep és a közvetlen hozzá csatlakoztatható nyomáscsökkentő szerelvény gyártását, külföldről történő behozatalát, javítását és átalakítását (alkatrészcserét, a tömítés kivételével) a Felügyelettel engedélyeztetni kell. Ezekre a tevékenységekre csak olyan gazdálkodó szervezet kaphat engedélyt, amely rendelkezik az MSZ ISO 9001 vagy MSZ ISO 9002 szerinti, vagy annak megfelelő, tanúsított minőségbiztosítási rendszerrel. A rendszer működőképességét a Felügyelet esetenként ellenőrzi az engedélyezési eljárás során. Az engedélykérelemhez a következő dokumentációt kell csatolni: — rajzdokumentációt, amely tartalmazza a méretezett összeállítási és részletrajzokat, valamint a darabjegyzéket, — az alapanyagokra vonatkozó előírásokat, — műszaki leírást a működésre és az alkalmazási területre vonatkozóan (alkalmazható gázok és gázkeverékek megnevezését, műszaki jellemzőket stb.), — az alapanyag összeférhetőségét igazoló bizonylatokat, — a minőségbiztosítási rendszer tanúsítványát. A Felügyelet az engedélyben írja elő az általa szükségesnek tartott követelményeket.* 1.4. A palack, palackszelep és nyomáscsökkentő javításának, illetőleg átalakításának engedélyezése A palackon és szerelvényein csak a III. fejezet 3.4. pontjában felsorolt javításokat, illetőleg átalakításokat lehet végezni. Ezekre a javítást végző karbantartó gazdálkodó szervezetnek kell a Felügyelettől engedélyt kérni. A kérelemhez be kell nyújtani a következőket: — a palack javítás vagy átalakítás előtti méretezett műszaki rajzát, anyagának mechanikai jellemzőit és vegyi összetételének bizonylatait, — a felügyeleti ellenőrzés igazolását, — a javítási, illetőleg átalakítási technológia és vizsgálati technológia leírását. A Felügyelet az engedélyben írja elő az általa szükségesnek tartott követelményeket. * MSZ EN 10204 2.3. pont szerint. 1998/106. szám 1.5. A töltő gazdálkodó szervezet töltési tevékenységének engedélyezési eljárása Palackot csak az a gazdálkodó szervezet tölthet, amely rendelkezik működő és tanúsított, az érvényben lévő szabványok* szerinti vagy ennek megfelelő minőségbiztosítási rendszerrel, és a Felügyelettől a töltési tevékenységre engedélyt kapott. Az engedélykérelemhez csatolni kell: — a töltési rendszer épületen belüli elhelyezési rajzát, — a töltőberendezés és szerelvényeinek jegyzékét, — a töltési technológiát, — a felelős vezetők szakképesítését és beosztását, — igazolást, amely szerint a töltő gazdálkodó szervezet megfelel a munka- és tűzvédelmi, valamint a környezetvédelmi előírásoknak, — a minőségbiztosítási rendszer tanúsítványát. 1.6. A Szabályzat előírásaitól való eltérés engedélyezési eljárása Szabályzat bármilyen előírásától való eltérésre engedélyt kell kérni a Felügyelettől. Az eltérés jellegétől függően, az azonos biztonsági feltételek teljesülését kisérletekkel, vizsgálatokkal, számításokkal stb. kell igazolni, és a részletes leírást a kérelem mellékleteként be kell nyújtani.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes